সবার খবর, টেক ডেস্ক: ফেসবুক ডেটা লিক নিয়ে গোটা পৃথিবীর সমালোচনার সামনে পড়েছিলেন মার্ক জুকারবার্গ। এমন পরিস্থিতিতে পড়ে মার্ক সমস্ত দোষ নিজের কাঁধে তুলে নেন। কারণ তিনিই যে ফেসবুকের সমস্ত কাজকর্ম দেখেন। ফেসবুক কর্তৃপক্ষ বলেন, আমরা মানছি কিছু ইউজারের ডেটা কেমব্রীজ এনালেটিকা লীক করেছে। সেই ইউজারদের ভেতর ভারতীয়রাও যে আছেন তাও স্বীকার করে নেন তারা। ভারতের সরকার ডেটা চুরির ব্যাপারে জানতে চেয়েছিল ফেসবুকের কাছে। ফেসবুক এক রিপোর্টে জানায়, প্রায় পাঁচ লক্ষ ষাট হাজার ভারতীয় ইউজারের ডেটা কেমব্রীজ এনালেটিকাতে লিপিবদ্ধ আছে। সব চাইতে বেশি আমেরিকান ইউজারদের ডেটা আছে কেমব্রীজ এনালেটিকাতে। প্রায় সাত কোটি ইউজার ব্যবহার করতো কেমব্রীজ এনালেটিকা।